CELEX: 52014JC0041
Language: hu
Date: 2014-12-05
Title: Együttes javaslat A TANÁCS RENDELETE az Elefántcsontpartnak nyújtott, katonai tevékenységekkel kapcsolatos segítségre vonatkozó korlátozások bevezetéséről szóló 174/2005/EK tanácsi rendelet módosításáról

|
			
		
		
		52014JC0041
		
			Együttes javaslat A TANÁCS RENDELETE az Elefántcsontpartnak nyújtott, katonai tevékenységekkel kapcsolatos segítségre vonatkozó korlátozások bevezetéséről szóló 174/2005/EK tanácsi rendelet módosításáról /* */
			
				
		
		
			
			   	INDOKOLÁS
(1)              
A 2004/852/KKBP közös álláspont alapján a
174/2005/EK tanácsi rendelet megtiltotta a belső elnyomás céljára
felhasználható felszerelések Elefántcsontpartnak történő exportját. A
2004/852/KKBP közös álláspont helyébe azóta a 2010/656/KKBP tanácsi határozat
lépett. A módosított 174/2005/EK rendelet az Elefántcsontpartnak nyújtott,
katonai tevékenységekkel kapcsolatos segítségre vonatkozó korlátozások
bevezetése révén ezentúl a 2010/656/KKBP határozatot juttatja érvényre az Unió
szintjén.
(2)              
A 2014/.../KKBP tanácsi határozat elfogadását
követően indokolt a belső elnyomás céljára felhasználható
felszerelések eladására, beszerzésére, átadására vagy kivitelére vonatkozó
tilalomnak egy további eltéréssel való kiegészítése a felszerelések bányászatban
és infrastrukturális beruházásokban, polgári célokra való használatra
történő szállításának lehetővé tétele érdekében.
(3)              
Az Unió külügyi és biztonságpolitikai
főképviselője és a Bizottság javaslatot tesz arra, hogy az Európai
Unió működéséről szóló szerződés (EUMSZ) 215. cikke értelmében a
174/2005/EK rendeletet módosító rendelet útján léptessék hatályba ezeket az
intézkedéseket.
2014/0351 (NLE)
Együttes javaslat
A TANÁCS RENDELETE
az Elefántcsontpartnak nyújtott, katonai
tevékenységekkel kapcsolatos segítségre vonatkozó korlátozások
bevezetéséről szóló 174/2005/EK tanácsi rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikke (1)
bekezdésére, 
tekintettel az Elefántcsontparttal szembeni
korlátozó intézkedések megújításáról szóló, 2010. október 29-i 2010/656/KKBP
tanácsi határozatra[1],
tekintettel az Unió külügyi és
biztonságpolitikai főképviselője és az Európai Bizottság együttes
javaslatára,
mivel:
(1)       A 2010/656/KKBP határozat
hatályon kívül helyezte a 2004/852/KKBP közös álláspontot[2], és megújította az
Egyesült Nemzetek Biztonsági Tanácsának (ENSZ BT) 1572 (2004) határozata és az annak
helyébe lépő későbbi ENSZ BT-határozatok útján Elefántcsontparttal
szemben bevezetett korlátozó intézkedéseket. A 2004/852/KKBP közös álláspont
érvényre juttatása érdekében elfogadott 174/2005/EK tanácsi rendelet[3] az Elefántcsontpartnak
nyújtott, katonai tevékenységekkel kapcsolatos segítségre vonatkozó
korlátozások bevezetése révén ezentúl a 2010/656/KKBP határozatot juttatja
érvényre az Unió szintjén. 
(2)       A 2014/.../KKBP tanácsi
határozat elfogadását követően indokolt a belső elnyomás céljára
felhasználható felszerelések eladására, beszerzésére, átadására vagy kivitelére
vonatkozó tilalomnak egy további eltéréssel való kiegészítése, amely adott esetben
lehetővé teszi bizonyos felszerelések bányászatban és infrastrukturális
beruházásokban, polgári célokra való használatra történő engedélyezését.
(3)       Ez az intézkedés az Európai
Unió működéséről szóló szerződés hatálya alá tartozik,
ennélfogva – különösen a tagállamokban tevékenykedő gazdasági
szereplők által történő egységes alkalmazásának biztosítása céljából
– a végrehajtásához uniós szintű szabályozás szükséges.
(4)       A 174/2005/EK rendeletet
ezért ennek megfelelően módosítani kell,
ELFOGADTA EZT A RENDELETET:
1.
cikk
A 174/2005/EK rendelet a következőképpen
módosul:
1. Az 1. cikket el kell hagyni.
2. A 4a. cikk helyébe a következő szöveg
lép:
„4a.
cikk
(1) A 3. cikktől eltérve, annak a
tagállamnak a II. mellékletben felsorolt illetékes hatósága, amelyben az exportőr
letelepedett, illetve – amennyiben az exportőr nem rendelkezik
telephellyel az Unió területén – amelyből a felszerelések eladására,
beszerzésére, átadására vagy kivitelére sor kerülhet, az általa
megfelelőnek vélt feltételek mellett engedélyezheti az I. mellékletben
foglalt, halált nem okozó felszerelések eladását, beszerzését, átadását vagy
kivitelét, miután megállapítást nyert, hogy a szóban forgó, halált nem okozó
felszerelések kizárólag azt a célt szolgálják, hogy az elefántcsontparti
biztonsági erők a közrend fenntartásához csak megfelelő és arányos
erőt alkalmazhassanak.
(2) A 3. cikktől eltérve, annak a
tagállamnak a II. mellékletben felsorolt illetékes hatósága, amelyben az
exportőr letelepedett, illetve – amennyiben az exportőr nem
rendelkezik telephellyel az Unió területén – amelyből a felszerelések
eladására, beszerzésére, átadására vagy kivitelére sor kerülhet, az általa
megfelelőnek vélt feltételek mellett engedélyezheti az I. mellékletben
felsorolt, belső elnyomás céljára felhasználható felszerelések eladását,
beszerzését, átadását vagy kivitelét, amennyiben ezek a felszerelések kizárólag
az elefántcsontparti biztonsági ágazat reformfolyamatának támogatását
szolgálják, vagy amennyiben azokat kizárólag az Egyesült Nemzetek
elefántcsontparti művelete (UNOCI) és az azt támogató francia erők
támogatására vagy az általuk történő felhasználásra szánják.”
(3) Az e cikkben említett engedélynek meg kell
felelnie a 428/2009/EK rendelet 11. cikkében előírt részletes
szabályoknak. Az engedély az Unió egész területére érvényes.
3. A következő 4b. cikk kerül
beillesztésre:
„4b.
cikk
(1) A 3. cikktől eltérve, annak a
tagállamnak a II. mellékletben felsorolt illetékes hatósága, amelyben az
exportőr letelepedett, illetve – amennyiben az exportőr nem
rendelkezik telephellyel az Unió területén – amelyből a felszerelések
eladására, beszerzésére, átadására vagy kivitelére sor kerülhet, az általa
megfelelőnek vélt feltételek mellett engedélyezheti az I. melléklet 4.
pontjában felsorolt felszerelések eladását, beszerzését, átadását vagy
kivitelét, amennyiben a felszereléseket kizárólag a bányászatban és az
infrastrukturális beruházásokban, polgári célokra használják fel.
(2) Az e cikkben említett engedélynek meg kell
felelnie a 428/2009/EK rendelet 11. cikkében előírt részletes
szabályoknak. Az engedély az Unió egész területére érvényes.
(3) Az exportőrök benyújtják az illetékes
hatóságnak az engedélykérelmük elbírálásához szükséges valamennyi információt.
(4) Az illetékes hatóság kizárólag abban az
esetben engedélyezheti az I. melléklet 4. pontjában felsorolt felszerelések
eladását, beszerzését, átadását vagy kivitelét, ha megállapítást nyert, hogy a
felszereléseket kizárólag a bányászatban és az infrastrukturális beruházásokban,
polgári célokra használják fel.
(5) Az érintett tagállam legalább két héttel
korábban tájékoztatja a többi tagállamot és a Bizottságot az e cikk (1)
bekezdésében említett engedélyezésre irányuló szándékáról.”
4. Az I. melléklet címe helyébe a következő
cím lép:
„A 3., 4a. és 4b. cikkben említett, belső
elnyomás céljára használható felszerelések jegyzéke”.
5. A II. melléklet címe helyébe a
következő cím lép:
„A 4a. és 4b. cikkben említett illetékes
hatóságok listája”.
2.
cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében kötelező
és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 285., 2010.10.30., 28. o.
[2]               A
Tanács 2004. december 13-i 2004/852/KKBP közös álláspontja az Elefántcsontpart
elleni korlátozó intézkedésekről (HL L 368., 2004.12.15., 50. o.).
[3]               A Tanács 2005. január 31-i 174/2005/EK rendelete az
Elefántcsontpartnak nyújtott, katonai tevékenységekkel kapcsolatos segítségre
vonatkozó korlátozások bevezetéséről (HL L 29., 2005.2.2., 5. o.).